**Zmluva o prístupe do distribučnej siete a distribúcii plynu prevádzkovateľom distribučnej siete**

**č. Z/BTS/DRS/.../.../2013**

uzatvorená v súlade so zákonom č. 251/2012 Z. z. o energetike a zmene a doplnení niektorých zákonov a vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom

medzi

**Prevádzkovateľ distribučnej siete**

Obchodné meno: **Letisko M.R. Štefánika – Airport Bratislava, a.s. (BTS)**

Právna forma: akciová spoločnosť

Sídlo: Letisko M.R. Štefánika, 823 11 Bratislava 21

Korešpondenčná adresa: Letisko M.R. Štefánika, P.O.BOX 160, 823 11 Bratislava 216

IČO: 35 884 916

Osoba oprávnená konať: [•] - predseda predstavenstva a generálny riaditeľ

[•] - člen predstavenstva a výkonný riaditeľ pre rozvoj a správu majetku

Bankové spojenie: Tatrabanka, a.s.

Číslo účtu: 2627073763/1100

IBAN:                                          SK19 1100 0000 0026 2707 3763

SWIFT/BIC:                                TATRSKBX

IČ DPH: SK2021812683

Zapísaná: v obchodnom registri Okresného súdu Bratislava I,

Oddiel: Sa, Vložka č. 3327/B

(ďalej len **„PDS“**)

**a**

**Dodávateľ**

Názov: [•]

Právna forma:[•]

Sídlo: [•]

IČO: [•]

Osoba oprávnená konať: [•]

IČ DPH: [•]

DIČ: [•]

BIC: [•]

IBAN: [•]

Bankové spojenie: [•]

Číslo účtu: [•]

Zapísaná: [•]

(ďalej len **„dodávateľ"**)

(dodávateľ a PDS ďalej v texte označení ako „**zmluvné strany“)**

**Článok 1**

**Preambula**

* 1. Zmluvné strany sa rozhodli, berúc do úvahy ich spoločné ciele a záujmy, realizujúc ich obojstranne dohodnuté podmienky, že uzatvárajú túto Zmluvu o prístupe do distribučnej siete a distribúcii plynu prevádzkovateľom distribučnej sieteč. Z/BTS/DRS/.../2013 (ďalej len „**zmluva**“) v súlade so zákonom č. 251/2012 Z. z. o energetike a zmene a doplnení niektorých zákonov (ďalej len „**zákon o energetike**“) a vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „**pravidlá trhu**“).
  2. Neoddeliteľnou súčasťou zmluvy je Prevádzkový poriadok prevádzkovateľa distribučnej siete Letisko M. R. Štefánika – Airport Bratislava, a. s. (BTS) v znení schválenom Úradom pre reguláciu sieťových odvetví (ďalej len „**prevádzkový poriadok**“), ktorý je záväzný pre všetkých účastníkov trhu.

1.3. Zmluvné strany zároveň prehlasujú, že sa dohodli v zmysle zásad zmluvnej slobody a zmluvnej voľnosti, rovnakého postavenia zmluvných strán na tejto zmluve a jej obsahu.

* 1. Zmluvné strany týmto prehlasujú, že im nie sú známe žiadne prekážky, ktoré by bránili uzavretiu tejto zmluvy.

**Článok 2**

**Predmet zmluvy**

2.1. PDS prevádzkuje distribučnú sieť v súlade s príslušnými všeobecne záväznými právnymi predpismi, prevádzkovým poriadkom a svojimi obchodnými podmienkami a technickými podmienkami.

2.2. Dodávateľ je dodávateľom plynu pre koncových odberateľov plynu, ktorých odberné miesta sú pripojené do distribučnej siete PDS, pre ktorých z dôvodu uskutočňovania dodávok plynu požiadalo dodávateľa o pridelenie distribučnej kapacity zo strany PDS. Žiadosť o prístup do distribučnej siete a distribúciu plynu tvorí Prílohu č. 1 tejto zmluvy.

2.3. S ohľadom na znenie bodu 2.1. a 2.2. tohto článku zmluvy sa PDS zaväzuje uskutočňovať pre dodávateľa

a) distribúciu plynu zo súhrnného vstupného bodu do výstupného bodu počas celého zmluvného obdobia trvania distribúcie plynu do výšky dohodnutej dennej distribučnej kapacity; akékoľvek straty distribuovaného zemného plynu, ktoré nastanú medzi súhrnným vstupným bodom a výstupnými bodmi distribučnej siete bude v plnej miere znášať PDS;

b) služby spojené s distribúciou plynu, najmä

1. zaznamenávať denné odpočty odberu plynu na výstupnom (-ných) bode (-och) z  distribučnej siete a dodať odpočty za predchádzajúci mesiac tretí pracovný deň nasledujúceho mesiaca tak, aby bola zrejmá spotreba plynu v jednotlivých odberných miestach za každý deň príslušného mesiaca, namerané množstvo plynu dodávať v objemových jednotkách (m3) – metre kubické, poskytnúť informáciu, či ide o prepočítané m3 v zmysle vyhlášky Ministerstva hospodárstva SR č. 269/2012 Z. z., ktorou sa ustanovujú podrobnosti o zásadách prepočtu objemových jednotiek množstva na energiu a podmienky, za ktorých sa vykonáva určenie objemu plynu a spaľovacieho tepla objemového (objemové prepočítacie číslo) alebo neprepočítané (m3),

2. overiť nahlásený stav určeného meradla v prípade reklamácie vykonaného odpočtu,

3. predkladať informáciu o dennej hodnote spaľovacieho tepla objemového (STO) v prípade, ak pre lokálnu distribučnú sieť bude iná hodnota STO ako zverejňuje SPP - distribúcia, a. s.; denné hodnoty musia byť doručené /zverejnené do nasledujúceho dňa do 12:00 hod.;

4. montáž určeného meradla v prípade nového odberného miesta alebo demontáž určeného meradla v prípade ukončenia dodávky do odberného miesta,

5. overiť v súlade so zákonom č. 142/2000 Z. z. o metrológii a o zmene a doplnení niektorých zákonov v znení neskorších predpisov funkčnosť určeného meradla na základe žiadosti dodávateľa, a to najmä v prípade pochybností užívateľa o správnosti merania alebo ak užívateľ zistí chybu na určenom meradle,

6. prerušenie/obmedzenie distribúcie plynu a následné obnovenie distribúcie plynu na základe žiadosti dodávateľa alebo iného užívateľa distribučnej siete.

**Článok 3**

**Práva a povinnosti zmluvných strán**

3.1. PDS je povinný

a) vykonávať distribúciu plynu a riadne a včas uskutočňovať služby spojené s distribúciou plynu,

b) pri plnení predmetu tejto zmluvy postupovať s odbornou starostlivosťou v súlade s príslušnými všeobecne záväznými právnymi predpismi a platným prevádzkovým poriadkom,

c) poskytnúť dodávateľovi súčinnosť potrebnú pre vykonávanie dodávok plynu do odberných miest dodávateľa, pripojených do distribučnej siete PDS,

d) zachovávať mlčanlivosť o skutočnostiach, získaných od dodávateľa počas trvania zmluvy, a to po dobu 5 rokov od ukončenia zmluvného vzťahu,

e) plniť povinnosti súvisiace s dodržiavaním štandardov kvality v zmysle príslušného všeobecne záväzného právneho predpisu a platného prevádzkového poriadku,

f) dodržiavať ďalšie povinnosti v zmysle príslušných všeobecne záväzných právnych predpisov a platného prevádzkového poriadku.

3.2. PDS má právo

a) na prístup ku všetkým informáciám potrebným pre plnenie predmetu tejto zmluvy a povinností z nej vyplývajúcich pre PDS,

b) obmedziť alebo prerušiť distribúciu plynu za podmienok uvedených v § 64 ods. 2 zákona o energetike a v platnom prevádzkovom poriadku.

3.3. Dodávateľ je povinný

a) poskytovať PDS všetky relevantné informácie a podklady potrebné pre plnenie tejto zmluvy,

b) oznámiť PDS akúkoľvek zmenu, ktorá by mala alebo mohla mať vplyv na plnenie tejto zmluvy,

c) poskytovať PDS potrebnú súčinnosť,

d) zachovávať mlčanlivosť o skutočnostiach, získaných od PDS počas trvania zmluvy, a to po dobu 5 rokov od ukončenia zmluvného vzťahu,

e) pri uskutočňovaní dodávky plynu postupovať v súlade s touto zmluvou, príslušnými všeobecne záväznými právnymi predpismi a prevádzkovým poriadkom PDS,

f) uhrádzať PDS cenu za prístup do distribučnej siete a distribúciu plynu za podmienok určených v článku 4 zmluvy; nedodržanie tejto povinnosti sa považuje za podstatné porušenie zmluvy a oprávňuje PDS obmedziť alebo prerušiť distribúciu plynu v súlade so zákonom o energetike a prevádzkovým poriadkom alebo odstúpiť od zmluvy podľa článku 5 bod 5.4. písm. a) zmluvy.

3.4. Dodávateľ má právo

a) kontrolovať poskytovanie služieb spojených s distribúciou plynu PDS,

b) v prípade zistenia chyby alebo nedostatkov pri distribúcii plynu a poskytovaní služieb súvisiacich s distribúciou plynu podať sťažnosť alebo reklamáciu PDS v súlade s článkom 13 prevádzkového poriadku.

**Článok 4**

###### Cena za prístup do distribučnej siete a distribúciu plynu a platobné podmienky

4.1. Dodávateľ sa zaväzuje uhrádzať PDS za prístup do distribučnej siete a distribúciu plynu, ako aj za poskytovanie služieb súvisiacich s distribúciou plynu, cenu určenú v zmysle platného cenového rozhodnutia Úradu pre reguláciu sieťových odvetví (ďalej len „**ÚRSO**“), ktorým pre PDS schválil maximálnu cenu za prístup do distribučnej siete a distribúciu plynu pre príslušný rok (ďalej len „**cenové rozhodnutie**“), počas ktorého sa bude uskutočňovať distribúcia plynu do odberných miest dodávateľa. Celková mesačná cena za prístup do distribučnej siete a distribúciu plynu a služby súvisiace s distribúciou plynu sa určí ako súčin množstva plynu dodaného dodávateľom počas príslušného mesiaca do výstupného bodu z distribučnej siete PDS a ceny za jednotku množstva určenej v zmysle cenového rozhodnutia.

4.2. Dodávateľ bude uhrádzať cenu, určenú podľa bodu 4.1. tohto článku zmluvy, mesačne, na základe faktúry, vystavenej PDS najskôr 1. (slovom: prvý) deň mesiaca nasledujúceho po mesiaci, v ktorom sa uskutočnila distribúcia plynu. Splatnosť faktúry je 14 (slovom: štrnásť) dní odo dňa doručenia faktúry elektronicky na mailovú adresu, uvedenú v článku 6 tejto zmluvy, ak sa zmluvné strany nedohodnú inak. PDS nasledujúci pracovný deň zašle vystavenú faktúru aj doporučenou poštou.

4.3. K cene za distribúciu plynu a služby súvisiace s distribúciu plynu, určenej podľa bodu 4.1. tohto článku zmluvy, bude PDS fakturovať príslušnú sadzbu DPH v súlade s príslušnými ustanoveniami zákona č. 222/2004 Z. z. o dani z pridanej hodnoty v platnom znení.

4.4. V prípade nedodržania termínu splatnosti faktúry má PDS nárok na úrok z omeškania vo výške stanovenej príslušnými všeobecne záväznými právnymi predpismi (Obchodný zákonník a nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka), a to odo dňa nasledujúceho po dni splatnosti faktúry až do dňa pripísania dlžnej sumy na účet PDS; uplatnením úroku z omeškania nie je dotknuté právo PDS na náhradu škody, čo aj prevyšujúcej výšku úroku z omeškania.

**Článok 5  
Ukončenie a zánik zmluvy**

* 1. Táto zmluva je uzatvorená na dobu neurčitú/určitú, a to od xx.xx.20xx do xx.xx.20x.
  2. Dodávateľ má právo odstúpiť od zmluvy o distribúcii plynu len v prípade

1. ukončenia dodávok plynu do odberného miesta,
2. ak PDS porušuje zmluvu o distribúcii plynu.
   1. Dodávateľ odošle oznámenie o odstúpení od zmluvy PDS písomne. Odstúpenie od zmluvy nadobudne účinnosť a zmluva zanikne v posledný deň príslušného kalendárneho mesiaca alebo v neskorší deň, určený v oznámení o odstúpení dodávateľa, avšak vždy ku koncu kalendárneho mesiaca.
   2. PDS má právo odstúpiť od zmluvy s okamžitou účinnosťou, ak:
3. dodávateľ podstatne alebo opakovane porušuje povinnosti vyplývajúce zo zmluvy alebo z príslušných všeobecne záväzných právnych predpisov,
4. finančná situácia dodávateľa sa zhorší do takého rozsahu, ktorý odôvodnene ohrozuje schopnosť uspokojenia finančných nárokov PDS zo zmluvy. Táto podmienka sa považuje za splnenú v prípade, ak bol podaný návrh na vyhlásenie konkurzu na majetok dodávateľa, alebo návrh na reštrukturalizáciu v zmysle osobitného predpisu a takýto návrh nie je vzatý späť alebo zamietnutý v lehote 40 dní odo dňa podania takého návrhu.
5. dodávateľ vstúpil do likvidácie,
6. úkony dodávateľa ohrozujú alebo by mohli ohroziť bezpečnosť distribučnej siete, životného prostredia, zdravia alebo životy ľudí,
7. dodávateľ vedome poskytol PDS nepravdivé informácie a/alebo dokumenty pri predkladaní žiadosti o prístup do distribučnej siete alebo kedykoľvek následne počas platnosti zmluvy,
8. dodávateľovi bolo v priebehu činnosti odňaté povolenie na dodávku plynu vydaného Úradom pre reguláciu sieťových odvetví,

f) dodávateľ oznámi PDS, že nemá možnosť uskutočňovať dodávku plynu.

* 1. Odstúpenie od zmluvy zo strany PDS je účinné nasledujúci deň po dni, kedy je písomné oznámenie o odstúpení PDS doručené dodávateľovi. Dodávateľ uhradí PDS všetky záväzky, ktoré jej vznikli do dňa zániku zmluvy.
  2. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote najneskôr 30 (slovom tridsať) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou.

**Článok 6**

**Kontaktné osoby**

**Kontaktná osoba za PDS:**

[•]

**Kontaktná osoba za DODÁVATEĽ:**

[•]

**E- mailová adresa pre účely zasielania faktúry elektronickou formou:**

[•]

**Článok 7.**

**Spoločné ustanovenia k záväzkom**

7.1. Peňažné záväzky vyplývajúce zo zmluvy sa považujú za splnené v ten deň, kedy bola suma, odpovedajúca príslušnému peňažnému záväzku, pripísaná na účet oprávneného príjemcu. Ak je v tejto zmluve uvedený účet, na ktorý sa má plniť PDS, iný ako je účet, uvedený na faktúre ním vystavenej, dodávateľ môže plniť aj na účet, uvedený na takejto faktúre. Ak dlžná suma alebo jej časť bola pripísaná na iný účet PDS ako je účet, určený na úhradu v tejto zmluve alebo na nám vystavenej faktúre, peňažný záväzok dodávateľa sa považuje za uhradený dňom pripísania dlžnej sumy aj na takýto iný účet. PDS má však v takom prípade voči dodávateľovi nárok na náhradu skutočných nákladov, spojených s predisponovaním príslušnej sumy na účet, na ktorý bol dodávateľ povinný príslušný peňažný záväzok splniť pôvodne v zmysle zmluvy, resp. podľa faktúry.

7.2. Ak sa dodávateľ dostane do omeškania so splnením pohľadávok PDS podľa zmluvy, môže PDS požadovať zaplatenie úroku z omeškania vo výške 0,02% z dlžnej sumy za každý deň omeškania. Úrok z omeškania je dodávateľ povinný zaplatiť na bankový účet PDS, uvedený v záhlaví tejto zmluvy, do 14 (slovom: štrnástich) dní od doručenia faktúry na úroky z omeškania (ďalej len „penalizačná faktúra“).

7.3. Odchylne od ustanovenia § 330 ods. 1 a 2 Obchodného zákonníka sa zmluvné strany dohodli, že ak má PDS ako veriteľovi dodávateľ ako dlžník splniť niekoľko peňažných záväzkov a poskytnuté plnenie nestačí na splnenie všetkých záväzkov, je splnený záväzok, určený pri plnení dlžníkom tak, že ako identifikátor (variabilný symbol) uvedie číslo faktúry, ktorú mieni uhradiť (tzv. identifikované plnenie). Ak dodávateľ ako dlžník neurčí, ktorý z viacerých peňažných záväzkov plní (tzv. neidentifikované plnenie), je splnený záväzok najskôr splatný, konkrétne jeho istina; to znamená, že PDS ako veriteľ nebude povinný prednostne započítavať/priraďovať prijaté a neidentifikované plnenia na úroky z omeškania. Prípadné úroky z omeškania bude PDS ako veriteľ uplatňovať tzv. penalizačnou faktúrou. Vystavenie každej penalizačnej faktúry a každej výzvy (upomienky) za omeškanie s úhradou splatných pohľadávok PDS, je spoplatňované penalizačným poplatkom a poplatkom za upomienku vo výške 2,- EUR.

7.4. PDS sa zaväzuje, že príslušné faktúry, vystavené podľa zmluvy, bude odosielať na poštovú prepravu najneskôr nasledujúci pracovný deň od dátumu ich zaslania elektronickou formou.

7.5. Zmluvné strany sa dohodli, že ak PDS zistí, že dodávateľ plnil viac ako bol povinný v zmysle zmluvy (preplatok), tento sa mu nevydá, ale sa použije na účely vyrovnania v budúcnosti najskôr splatných peňažných pohľadávok, a to bez ohľadu na to, či titulom ich vzniku bola táto zmluva alebo iný právny dôvod. Ak ku dňu skončenia zmluvy PDS neeviduje voči dodávateľovi žiadne pohľadávky, vzniknuté z akéhokoľvek právneho dôvodu, zaväzuje sa preplatok previesť na účet dodávateľa, a to do 30 (slovom: tridsiatich) dní od skončenia zmluvy.

7.6. PDS bude dodávateľovi fakturovať príslušnú sadzbu DPH v súlade s ustanoveniami zákona o dani z pridanej hodnoty.

7.7. V prípade, ak pre porušenie niektorej zo zmluvných alebo zákonných povinností dodávateľa vznikne PDS škoda (napr. v podobe sankcie za správny delikt), bude ju PDS uplatňovať voči dodávateľovi v zmysle ust. § 373 a nasl. Obchodného zákonníka.

**Článok 8**

**Záverečné ustanovenia**

8.1. Táto zmluva je vyhotovená v 4 (slovom: štyroch) vyhotoveniach, z ktorých každá zmluvná strana obdrží po 2 (slovom: dvoch) vyhotoveniach. Zmluvu je možné meniť a dopĺňať po dohode oboch zmluvných strán, a to vo forme písomných a riadne očíslovaných dodatkov k nej.

8.2. Zmluva nadobúda platnosť dňom jej podpisu oboma zmluvnými stranami a **účinnosť dňa xx.xx.20xx o  06:00 hod.**

8.3. Zmluvné strany sa ďalej dohodli, že práva, povinnosti ako aj právne pomery vyplývajúce z tejto zmluvy sa riadia platným právnym poriadkom Slovenskej republiky. Právne vzťahy v tejto zmluve zvlášť neupravené sa riadia Obchodným zákonníkom, platným prevádzkovým poriadkom PDS, pravidlami trhu a ostatnými súvisiacimi právnymi predpismi.

8.4. Doručovanie

8.4.1. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú osobne alebo doručovať poštou, formou doporučenej zásielky, pokiaľ nie je v tejto zmluve uvedené inak. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy a doručovanie akýchkoľvek výziev na plnenie.

8.4.2. Pre potreby doručovania prostredníctvom pošty sa použijú adresy sídel zmluvných strán alebo korešpondenčné adresy, uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe tejto zmluvy sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu, v takomto prípade je pre doručovanie rozhodujúca nová adresa riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu zmluvy.

8.4.3. Pri doručovaní prostredníctvom pošty sa zásielka považuje za doručenú dňom jej doručenia na adresu určenú v záhlaví tejto zmluvy.

8.4.4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.

8.4.5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom (tzn. s uplatnením fikcie doručenia) je vylúčené adresovanie a doručovanie:

1. písomností, obsahujúcich prejavy vôle zmluvných strán, ktoré sú uvedené v bode 8.4.1. tohto článku zmluvy;
2. ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti;

tieto písomnosti musia byť adresátovi riadne doručené.

8.5. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

8.6. Práva a povinnosti vyplývajúce z tejto zmluvy prechádzajú na právnych nástupcov zmluvných strán.

8.7. Pre prípad, že niektoré z ustanovení tejto zmluvy, resp. niektoré z jej vedľajších ustanovení je/ alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému zmluvnými stranami pri uzavieraní zmluvy

8.8. Zmluvné strany prehlasujú, že si zmluvu prečítali jej obsahu porozumeli, že bola uzavretá po vzájomnom súhlase a na znak súhlasu s ňou ju bez výhrad podpisujú.

8.9. Neoddeliteľnými súčasťami zmluvy sú:

Príloha č. 1: Žiadosť dodávateľa o prístup do distribučnej siete a distribúciu plynu a pridelenie distribučnej kapacity

Príloha č. 2: Prevádzkový poriadok PDS

|  |  |
| --- | --- |
| V Bratislave dňa:  Za PDS: | V Bratislave dňa:  Za dodávateľa: |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [•]predseda predstavenstva a generálny riaditeľ Letisko M. R. Štefánika – Airport Bratislava, a.s. (BTS) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•]  funkcia  spoločnosť |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•]  člen predstavenstva a  výkonný riaditeľ pre rozvoj a správu majetku  Letisko M. R. Štefánika – Airport Bratislava, a.s. (BTS) |  |
|  |  |
|  |  |